// Møtedato: 15.09.2020

// Tilstede: Torgeir Stuestøl (HMS), Ragnar Grøsfjeld (FFO), Olav Haugerud (SAFO), Malin Skåtun (HMS), Leif, Kåre Eriksen (FFO), Leif Helge Svae (SAFO), vara Frank Klette (Skien kommune

// Forfall: Roy Sæther (Larvik kommune) og Tore Baksaas (Skien kommune)

// Referent: Torunn Didriksen

// Kopi til:

Referat fra møte i Brukerutvalget 15.09.2020

Sak 6/20 Status på hjelpemiddelsentralen v/ Torgeir

Saksbehandlingstider

* Er i rute når det gjelder dagligliv
* Ikke måloppnåelse når det gjelder arbeidsliv. Skyldes i stor grad at vi mottar søknader før sakene er utredet. Vi jobber med å få disse sakene inn som henvisninger/anmodning om faglig bistand, slik at de er utredet før vi starter søknadsbehandling.

Leveringstider

* I underkant av målkravet på 80% innen 3 uker på grunn av feriestengning på lokasjonen i Sandefjord

Utvikling – antall brukere

* En nedgang i antall brukere som fikk utlånt hjelpemidler i fjor på 5,5%. Målt i et gitt tidsrom og ikke for hele året.

Økonomi

* Vi har trange budsjetter, men er innenfor disse.

Hva er det som skjer rundt den digitale utviklingen og hva er det fokus på?

Kommunene deltar gjennom Kommunenes Sentralforbund i den digitale utviklingen.

Det er fokus på:

* + Søknadsprosessen og forenkling for kommunene. Det arbeides med å automatisere.
  + Innsyn for kommunene i våre data.
  + Tolkeformidling og nytt digitalt verktøy som tas i bruk i Vestfold og Telemark i november.
  + Robotisering som handler om intern effektivisering av manuelle rutiner.
  + Digitalisering skal først og fremst være til hjelp og effektivisering i kommunene samtidig som det skal være smart for hjelpemiddelsentralen.
  + Krever organisasjonsutvikling for alle parter, andre samarbeidsformer og samhandlingsflater.
  + Krever at kommunene er rigget organisatorisk og bygningsmessig, at det er klare interne ansvarslinjer og kommunale lager/mottakssteder

Eiendomsprosessen

* Besluttet samlokalisering med én felles hjelpemiddelsentral for Vestfold og Telemark
* Lokalisert mellom de to nåværende hjelpemiddelsentralene med nærhet til E18
* I startgropa med å utarbeide konkurransegrunnlaget
* Konkurranseutlysning planlagt rundt årsskiftet
* Tildelt oppdrag til leverandør vil avgjøre konkret plassering av den nye hjelpemiddelsentralen

Samarbeid

* Fremtidsbildet er preget av økt brukervekst som følge av aldring i befolkningen, og det er samtidig forventet strammere økonomi
* Dette er mye av bakgrunnen for at det nå satses mye på digitalisering og desentralisering (myndiggjøring av kommunene)
* For å få til dette, er vi avhengige av at både kommunene og hjelpemiddelsentralen gjør hverandre gode. I praksis betyr dette at vi må sørge for minst mulig «rusk i maskineriet». Mangelfull kommunikasjon og oppfølging genererer merarbeid og forsinkelser som til syvende og sist rammer dem vi skal betjene
* Hvordan kan vi sammen gjøre dette bedre?

Spørsmål fra FFO om det er lengre ventetid på å få gjennomført avtaler på hjelpemiddelsentralen. Litt varierende fra fagområde til fagområde. Noe lengre ventetid på Bevegelse og Syn enn normalt i Skien. I Sandefjord er de i ferd med å komme ajour på alle områdene, men ser at noen saker er krevende og tar lang tid. Hjelpemiddelsentralen mottar omtrent like mange søknader som normalt og har gjort det gjennom hele perioden fra mars til nå, med et lite unntak på et par uker.

Sak 7/20 Brukerpassordningen v/Torunn

Brukerpassordningen er revitalisert og ble gjennomgått i møte. Mer informasjon er å finne på de [www.nav.no](http://www.nav.no) sine sider. Se denne lenken: <https://www.nav.no/no/person/hjelpemidler/tjenester-og-produkter/brukerpass>

Brukerpass er en ordning for erfarne brukere og gjelder alle typer hjelpemidler. Ordningen kan være god for dem som selv ønsker å styre utprøvingen og reparasjon av hjelpemidler uten bistand fra kommunen. Dersom man har et stort hjelpemiddelbehov og kommunen er inne i bildet, er det viktig å tenke på hvor viktig dialog og samarbeid rundt tjenestene er.

Sak 8/20 Eiendomsprosess v/ Torgeir

Vi er i startgropa med å utarbeide konkurransegrunnlaget for nytt bygg. Hvor den nye sentralen blir liggende er avhengig av tilbyderen som vinner konkurransen. Anskaffelse i staten er en lukket prosess, og det betyr at ingen får vite resultatet før anskaffelsesprosessen er helt ferdig. Leiekontraktene i Sandefjord og Skien er harmonisert og utløper i nov. 2023.

Sak 9/20 Samarbeid mellom kommunene og hjelpemiddelsentralen v/ Torgeir

Noen utfordringer i samarbeidet mellom kommunene og hjelpemiddelsentralen. Søknadene vil bli digitale og det kan bidra til mindre rusk i «søknadsmaskineriet». Arbeidsoppgaver på hjelpemiddelsentralen vil bli borte.

Hjelpemiddelsentralen har tatt i bruk Teams som et digitalt verktøy. Det er etablert et samhandlingsteam med kontaktpersoner i kommunene. Gjennom det kan vi utveksle informasjon og møter kan avholdes på videokonferanse.

Sak 10/20 Eventuelt

1. En sak fra SAFO v/ Leif. Brukere har gitt tilbakemelding på at de opplever kapasiteten på batteriene på el-syklene som dårlig. Det er problematisk. Hjelpemiddelsentralen tar tilbakemeldingen videre.